KLASA: 003-01/19-01/10

URBROJ: 2137-33-01-19-1

Sokolovac, 04.07.2019.

Temeljem članka 42. stavka 1. Statuta Osnovne škole Sokolovac sazivam 41. sjednicu Školskog odbora Osnovne škole Sokolovac za dan 05.07.2019. godine ( petak) u 20.30 sati u prostorijama Osnovne škole Sokolovac

Za sjednicu predlažem sljedeći

DNEVNI RED:

1. Razmatranje i prihvaćanje zapisnika sa 40. sjednice Školskog odbora Osnovne škole Sokolovac
2. Predstavljanje kandidata za ravnatelja škole s programom rada za mandatno razdoblje
3. Donošenje Odluke o imenovanju ravnatelja Osnovne škole Sokolovac
4. Razno

 PREDSJEDNICA ŠKOLSKOG ODBORA:

 Zdenka Drakulić v.r.

 Dostaviti:

1. Verica Dević
2. Zdenka Drakulić
3. Nataša Karlovčec
4. Alma Lukan
5. Tihomir Jandroković
6. Saša Hanžeković
7. Mateas Marijan

Obavijestiti:

1. Saša Korkut, ravnatelj OŠ Sokolovac
2. Nives Negro-Sokač, sindikalni povjerenik s ovlastima radničkog vijeća
3. Oglasna ploča Škole

Na temelju članka 127. stavak 13. Zakona o odgoju i obrazovanju u osnovnoj i srednjoj školi (Narodne novine  broj: 87/08., 86/09., 92./10., 105/10., 90/11., 5/12., 16/12., 86/12., 94/13., 152/14., 7/17. i 68/18.), članaka 38. – 42. Zakona o ustanovama (Narodne novine broj 76/93, 29/97, 47/99, 35/08) i  članka 85. stavka 19. Statuta Osnovne škole Sokolovac Školski odbor Osnovne škole Sokolovac  na svojoj 41. sjednici održanoj dana 05.07.2019. godine, donosi

**ODLUKU**

**O IMENOVANJU RAVNATELJA OSNOVNE ŠKOLE SOKOLOVAC**

**I.**

Saša Korkut, OIB: 81567542873 iz Zagreba, Miramarska cesta 40, profesor fizičke kulture imenuje se za ravnatelja Osnovne škole Sokolovac na mandat od pet (5) godina.

**II.**

Mandat iz točke I. ove Odluke počinje teći dana 17.10.2019.  godine.

**III.**

Predsjednik Školskog odbora sklopit će ugovor o radu s imenovanim ravnateljem.

**IV.**

Ova Odluka stupa na snagu danom dobivanja suglasnosti ministra Ministarstva znanosti i obrazovanja.

Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

**O b r a z l o ž e n j e :**

Školski odbor Osnovne škole Sokolovac na svojoj 38. sjednici održanoj dana 21.05. 2019.godine donio je Odluku o raspisivanju natječaja za imenovanje ravnatelja/ice.

Natječaj za imenovanje ravnatelja/ice objavljen je u „Narodnim novinama“ broj: 57/2019. od 07.06.2019. i na mrežnoj stranici  Osnovne škole Sokolovac dana 07.06.2019. godine.

Školski odbor Osnovne škole Sokolovac na svojoj 40. sjednici održanoj dana 26.06.2019. godine, utvrdio je da je u otvorenom natječajnom roku (8 dana od dana objavljivanja natječaja) zaprimljena jedna (1) prijava od kandidata Saše Korkuta iz Zagreba, Miramarska cesta 40, profesora fizičke kulture. Školski odbor je utvrdio da prijavljeni kandidat ispunjava nužne uvjete natječaja i ostvario je bodove vrednovanjem dodatnih kompetencija kandidata te je utvrdio Listu kandidata sa jedinim prijavljenim kandidatom za ravnatelja škole.

Dana 03.07.2019.  godine održane su sjednice Učiteljskog vijeća, Vijeća roditelja te Skup radnika Osnovne škole Sokolovac na kojima su navedena tijela, tajnim glasovanjem utvrdila stajalište glede prijavljenog kandidata i donijeli Zaključke temeljem kojih će glasovati članovi tih tijela u Školskom odboru u postupku imenovanja ravnatelja škole.

Na 41. sjednici Školskog odbora Osnovne škole Sokolovac, dana 05.07.2019. godine provelo se javno glasovanje za imenovanje ravnatelja. Nakon provedenog javnog glasovanja, jednoglasno sa 7 glasova „ZA“ Školski odbor  Osnovne  škole Sokolovac je donio Odluku da se Saša Korkut iz Zagreba, Miramarska cesta 40, profesor fizičke kulture imenuje za ravnatelja Osnovne škole Sokolovac na mandat od pet (5) godina, koji počinje teći dana 17.10.2019. godine.

Slijedom navedenog Školski odbor Osnovne škole Sokolovac odlučio je kao u izreci ove Odluke.

**Pouka o pravnom lijeku:** Svaki prijavljeni kandidat na ovaj natječaj ima pravo pregledati natječajnu dokumentaciju i u roku od petnaest dana od dana primitka ove Odluke zatražiti sudsku zaštitu pri Općinskom sudu mjesno nadležnom prema sjedištu Osnovne škole Sokolovac.

DOSTAVITI:

1. Saša Korkut, Miramarska cesta 40, 10 000 Zagreb
2. Ministarstvo znanosti, obrazovanja i sporta, Donje Svetice 38, 10 000 Zaagreb
3. Arhiva, ovdje